C. Kumaresan

Kumaresan Chinnaya (Tamil: குமரேசன் சின்னாயா; lahir 9 September 1974) merupakan seorang pelakon dan pengarah Malaysia. Beliau terkenal dengan watak lakonannya sebagai DSP Kumar dalam drama kepolisan Gerak Khas (2004–2011, 2014–2021).

Kerjaya
Beliau memulakan kerjaya lakonan menerusi siri drama kepolisan Gerak Khas, memegang watak sebagai DSP Kumar. Beliau (sejak ketiadaan Angeline Tan dan Nancie Foo) ialah satu-satunya pelakon bukan Melayu bukan Islam yang berlakon dalam Gerak Khas. Selain itu, Kumaresan menduduki kerusi pengarah menerusi filem Maindhan yang ditayangkan pada Ogos 2014. Beliau juga memegang watak pembantu sebagai ASP Kumar dalam filem cereka sains 2016, Desolasi arahan Syafiq Yusof.

Dari 27 hingga 31 Ogos 2017, beliau memegang watak sebagai Suppiah dalam siri drama patriotik Anak Merdeka lakonan Remy Ishak, Elvis Chin dan Thanuja Ananthan. Kumaresan juga memegang sebagai Murali dalam filem Dukun arahan Dain Said.

Beliau mengarahkan drama adaptasi novel karya Zulkifli Ahmad Idrus, Mata Ketiga yang memulakan tayangan perdana di Tonton pada 31 Oktober 2018, dibintangi oleh Hafeez Mikail, Mustaqim Bahadon, Isyariana Che Azmi dan Dayana Roza.

Kehidupan peribadi
C. Kumaresan dilahirkan dan dibesarkan di Klang, Selangor. Beliau telah berkahwin dan mempunyai dua anak.

Filemografi

Filem

Drama

Telefilem

Rujukan

Pautan luar 
 

Kelahiran 1974
Orang hidup
Pelakon lelaki Malaysia
Orang Malaysia berketurunan India
Pelakon lelaki Malaysia abad ke-21
Orang dari Selangor
Pelakon televisyen Malaysia
Pelakon filem Malaysia
Hindu Malaysia
Pengarah televisyen Malaysia
Pengarah filem Malaysia